વરસાદના અભાવે ખેડૂતોને ચોમાસુ ખેતી નિષ્ફળ નીવડી છે પરંતુ હવે રવિ સિઝન શરૂ થતા ખેડૂતોએ જીરા સહિતના પાકોના વાવેતર કરી દીધા છે પરંતુ અમરાપુર બ્રાન્ચ અને માઈનોર કેનાલના કમાન્ડ વિસ્તારમાં આવતા સમી પંથકના અમરાપુર, સુખપુરા, અદગામ, વેડ હરીપુરા, લાલપુર, સુખપુરા, બાદરગંજ અને અમરાપુર સહિતના અંતરિયાળ ગામો સુધી હજુ સુધી પાણી આવ્યા ન હોવાથી ખેડૂતોનું જીરાનું વાવેતર નિષ્ફળ નીવડે તેવી સ્થિતિ સર્જાઈ છે તેમજ સમયસર પાણી ન મળે તો આ સીઝન પણ ખેડૂતોને નિષ્ફળ જાય તેમ છે ત્યારે સોમવારે અમરાપુરના ખેડૂત અગ્રણી ચંદ્રકાંતભાઈ જોશી, નારણભાઈ ડાભી, વિરમભાઇ ઠાકોર વેડના હીરાજી ઠાકોર, સુખપુરાના શોભાજી ઠાકોર સહિતના ખેડૂતો પાટણ નર્મદા નિગમની કચેરી ખાતે દોડી આવ્યા હતા અને પાણી માટેની માગણી કરી હતી.